पाएं अपने शहर की ताज़ा ख़बरें और फ्री ई-पेपरडाउनलोड करें
स्वास्थ्य विभाग रविवार से जिले में 18 से 44 साल के लोगों को वैक्सीन लगाएगा। स्वास्थ्य विभाग को वैक्सीन की दस हजार डोज शनिवार शाम 6 बजे मिली। इसके बाद जींद और नरवाना में वैक्सीन लगाने का निर्णय लिया गया। इसके तहत जींद के पीपी सेंटर में 200 और नरवाना के पीपी सेंटर में 100 लोगों को पहले दिन वैक्सीन लगाई जाएगी। जो लोग खुद रजिस्ट्रेशन कर अपना जींद और नरवाना के स्लॉट बुक करवाकर आएंगे, केवल उन्हें ही टीका लगाया जाएगा। स्वास्थ्य विभाग की तरफ से इस बार कोई मैसेज नहीं भेजा जाएगा। सेल्फ रजिस्ट्रेशन करना होगा।
ऑन द स्पॉट किसी प्रकार का रजिस्ट्रेशन नहीं किया जाएगा। 45 साल से ऊपर की उम्र के लोगों का ऑन द स्पॉट पहले की तरह रजिस्ट्रेशन होगा और पहले की तरह ही वैक्सीन लगाई जाएगी। सोमवार से जिले में कई जगहों पर 18 से 44 की उम्र के लोगों को वैक्सीन लगाने के लिए सेशन लगाए जाएंगे। इसमें जिले के मुख्य सिविल अस्पताल और सीएचसी शामिल किए जाएंगे। यहां बता दें कि शुक्रवार को वैक्सीन की डोज काफी कम बची थी और नई डोज नहीं मिली थी। इसके लिए शनिवार को 18 से 44 वालों को वैक्सीन लगाने का काम शुरू नहीं किया जा सका।
सेल्फ रजिस्ट्रेशन करना होगा : डॉ. नवनीत
रविवार को नरवाना और जुलाना में 18 से 44 साल तक के लोगों को वैक्सीन लगेगी। इसके लिए स्लॉट ओपन कर दिए गए हैं। जो टीका लगवाना चाहता है। उसे पहले अपना सेल्फ रजिस्ट्रेशन करना होगा और साथ ही स्लॉट की बुकिंग करनी होगी तभी टीका लग सकेगा।
-डॉ. नवनीत, जिला प्रतिरक्षण अधिकारी, जींद
जींद में 200 और नरवाना में 100 को पहले दिन लगेगी वैक्सीन
891 को लगी डोज
शनिवार को 891 लोगों को वैक्सीन लगाई गई। जिले में अब तक 1 लाख 14 हजार 274 लोगों को वैक्सीन लग चुकी है। इसमें पहली डोज 1 लाख 5 हजार 982 तथा दूसरी डोज 8 हजार 292 लोगों को लगी है।
किस वर्ग को लगी कोविशिल्ड
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn